SL Uradni list Evropske unije C 93/7

Podatki, ki so jih predložile države članice o državni pomoči, dodeljeni na podlagi Uredbe Komisije (ES) št. 1857/2006 o uporabi členov 87 in 88 Pogodbe ES pri državni pomoči za majhna in srednje velika podjetja, ki se ukvarjajo s proizvodnjo kmetijskih proizvodov, in o spremembi Uredbe (ES) št. 70/2001

2011/C 93/06

Št. pomoči: XA 143/10

Država članica: Francija

Regija: département de l’Ain

Naziv sheme pomoči ali ime podjetja, ki prejme individualno pomoč: aides en faveur du remplacement des agriculteurs (Ain)

Pravna podlaga: articles L 1511-2, L 3231-2 et 3232-1 du code général des collectivités territoriales; délibération du Conseil général de l’Ain.

Načrtovani letni izdatki po shemi ali skupni znesek individualne pomoči, dodeljene podjetju: 35 000 EUR

Največja intenzivnost pomoči: 50 %

Datum začetka izvajanja: Od dneva objave številke vpisa zahtevka za izvzetje na spletni strani Generalnega direktorata Evropske komisije za kmetijstvo in razvoj podeželja.

Trajanje sheme ali individualne pomoči: Največ do 31. decembra 2013.

Cilj pomoči: Ukrep spada v okvir člena 15 Uredbe Komisije (ES) št. 1857/2006 v zvezi s pomočjo za tehnično podporo na kmetijskih gospodarstvih.

Splošni svet želi s tem načrtom, katerega glavni namen je spodbuditi vzpostavitev služb za nadomeščanje, zlasti mladim približati poklic kmeta ter pomagati, da se plačljivim delovnim mestom v kmetijstvu zagotovi stalnost.

S prestrukturiranjem kmetijskih gospodarstev se je omogočil razvoj plačljivih delovnih mest v kmetijstvu: leta 2007 je bilo v departmaju 1 147 stalno zaposlenih delavcev in deset služb za nadomeščanje. Namen podpore s strani departmaja je spodbujanje kmetov, da skupaj uporabljajo obstoječe službe za nadomeščanje, s čimer se bodo krile vse potrebe na geografskem območju za vse sektorje. Generalna kmečka zveza bo zato vzpostavila zaposlitveni center in ustanovila združenje delodajalcev departmaja. Ta pobuda bo združila zadruge za uporabo kmetijske opreme in sindikate, ki že uporabljajo storitve nadomeščanja.

Pomoč departmaja se dodeli, če:

se določi na podlagi dejanskih stroškov nadomestila kmeta, sodelavca oz. partnerja ali kmetijskega delavca zaradi bolezni ali letnega dopusta,

se dodeli v naravi v obliki subvencioniranih storitev, se pravi brez neposrednih plačil proizvajalcem,

imajo dostop do nje vsi kmetje v departmaju (prosilcu ni treba biti član nobene skupine ali organizacije),

so vsi prispevki za upravne stroške zadevne skupine ali organizacije omejeni na stroške zagotavljanja storitve nadomeščanja.

Predlagana pomoč je namenjena izključno:

gospodarstvom, ki niso večja od MSP, kot so določena v Prilogi I k Uredbi Komisije (ES) št. 800/2008 z dne 6. avgusta 2008,

gospodarstvom, ki so aktivna v primarni proizvodnji kmetijskih proizvodov,

gospodarstvom, ki niso podjetja v težavah v smislu smernic Skupnosti o državnih pomočeh za reševanje in prestrukturiranje gospodarskih družb v težavah (UL C 244, 1.10.2004).

Zadevni gospodarski sektorji: Vsa kmetijska podjetja (MSP) v departmaju Ain.

Naziv in naslov organa, ki dodeli pomoč:

Monsieur le président du Conseil général de l’Ain Direction de l’aménagement du territoire et de l’économie 45 avenue Alsace-Lorraine 01000 Bourg en Bresse FRANCE

Spletni naslov: http://www.ain.fr/jcms/int_81440/texte-du-regime-g-ain-bue-remplacem-modif-flc

Drugi podatki: —

Št. pomoči: XA 144/10

Država članica: Francija

Regija: département de l’Ain

Naziv sheme pomoči ali ime podjetja, ki prejme individualno pomoč: aides en appui technique aux coopératives d’utilisation de matériels en commun (CUMA) (Ain).

Pravna podlaga: articles L. 1511-2, L. 3231-2 et 3232-1 du code général des collectivités territoriales, délibération du Conseil général de l’Ain.

Načrtovani letni izdatki po shemi ali skupni znesek individualne pomoči, dodeljene podjetju: 5 000 EUR

Največja intenzivnost pomoči: 50 %

Datum začetka izvajanja: od dneva objave številke vpisa zahtevka za izvzetje na spletni strani Generalnega direktorata Evropske komisije za kmetijstvo in razvoj podeželja.

Trajanje sheme ali individualne pomoči: Največ do 31. decembra 2013.

Cilj pomoči: Ukrep sodi v okvir člena 15 Uredbe (ES) št. 1857/2006 v zvezi s pomočjo za tehnično podporo na kmetijskih gospodarstvih.

Program je namenjen izključno financiranju dela ukrepov tehnične podpore in svetovanja, ki ga departma želi nameniti 206 zadrugam za souporabo kmetijskih strojev (CUMA) departmaja Ain, da se omogoči boljše upravljanje kmetijskih gospodarstev, ki so vključena v navedene zadruge.

Glede na težek položaj, v katerem je kmetijstvo, racionalnejša uporaba kmetijskih materialov in celo souporaba človeških virov predstavljata primerni rešitvi, ki kmetijskim gospodarstvom omogočata dobro upravljanje naložb v material in racionalizacijo njegove uporabe.

Tehnična podpora in svetovanje bosta zadevala:

pravno in tehnično podporo, na primer usklajevanje pravilnikov zadrug CUMA,

tehnično podporo glede materiala, na primer nasvete glede tehnične primernosti uporabe GPS v kmetijstvu, opremljenosti z novimi traktorji, prehoda na poenostavljene tehnike gojenja ali neposredno setev, okolju prijaznega škropljenja …,

razprave o temah, kot so skupna žetev (če je to relevantno za člane zadruge CUMA), organizacijo usposabljanja za upravljavce in uslužbence zadruge CUMA.

V skladu s členom 15(3) Uredbe o kmetijski izjemi se pomoč dodeli v obliki subvencioniranih storitev in ne vključuje plačila zadrugam CUMA.

Na področju ukrepov usposabljanja bodo upravičeni stroški:

stroški organiziranja programa za usposabljanje,

potni stroški udeležencev.

Na področju svetovanja bodo upravičeni stroški honorarji za svetovanje. Pomoč ne bo dodeljena za stalno ali periodično svetovanje ali svetovanje, ki zadeva normalne stroške delovanja.

Pomoč je torej namenjena izključno kmetijskim gospodarstvom:

ki niso večja od MSP, kot jih določa Priloga I k Uredbi Komisije (ES) št. 800/2008 z dne 6. avgusta 2008,

ki so aktivna v primarni proizvodnji kmetijskih proizvodov,

ki niso podjetja v težavah v smislu smernic Skupnosti o državnih pomočeh za reševanje in prestrukturiranje gospodarskih družb v težavah (UL C 244, 1.10.2004).

Zadevni gospodarski sektorji: Vse zadruge CUMA v departmaju.

Naziv in naslov organa, ki dodeli pomoč:

Monsieur le président du Conseil général de l’Ain Direction de l’aménagement du territoire et de l’économie 45 avenue Alsace-Lorraine 01000 Bourg en Bresse FRANCE

Spletni naslov: http://www.ain.fr/upload/docs/application/msword/2010-07/g_ain_bue_cuma.doc

Drugi podatki: —

Št. pomoči: XA 156/10

Država članica: Francija

Regija: département de la Moselle

Naziv sheme pomoči ali ime podjetja, ki prejme individualno pomoč: aides aux investissements pour le développement de l’utilisation des énergies renouvelables, des bioénergies et des économies d'énergies dans le secteur agricole.

Pravna podlaga: Articles L 1511-2 et L 1511-5 du code général des collectivités territoriales

Projet de délibération du Conseil général de la Moselle

Načrtovani letni izdatki po shemi ali skupni znesek individualne pomoči, dodeljene podjetju: Največ 270 000 EUR glede na potrebe in razpoložljiva proračunska sredstva.

Največja intenzivnost pomoči: Znesek pomoči ne sme preseči največje dovoljene intenzivnosti pomoči, to je 50 % na območjih z omejenimi možnostmi (z dodatnimi 10 % za mlade kmete) in 40 % na ostalih območjih.

Datum začetka izvajanja: Od dneva objave številke vpisa zahtevka za izvzetje na spletni strani Generalnega direktorata Komisije za kmetijstvo in razvoj podeželja, odvisno od ustreznih sredstev, ki so na voljo.

Trajanje sheme ali individualne pomoči: Tri leta od prejema potrdila o prejemu Komisije (pod pogojem, da so na voljo ustrezna sredstva).

Cilj pomoči: Pomoč ureja člen 4 Uredbe (ES) št. 1857/2006 z dne 15. decembra 2006 in je v skladu s pravili iz tega člena.

Cilj je nadomestiti neobnovljive vire energije s sistemi za proizvodnjo obnovljive energije in bioenergije ter spodbujati energetsko učinkovitost kmetijskih gospodarstev. To naj bi zagotovilo normalno delovanje kmetijskih gospodarstev in omejilo proizvodnjo toplogrednih plinov. Proizvedena energija ni namenjena prodaji, pač pa se uporabi na kmetijskih gospodarstvih za kmetijsko proizvodnjo.

Upravičene so naslednje naložbe, ki bodo prispevale k izboljšanju kakovosti ter ohranjanju in izboljšanju naravnega okolja:

vzorčni projekti s pozitivno okoljsko bilanco, ki pomembno prispevajo k boju proti toplogrednim plinom (največ 20 000 EUR pomoči).

(a) Rekuperator toplote na rezervoarju za mleko za pripravo tople sanitarne vode,

(b) predohlajevalnik mleka,

(c) vakuumska črpalka molznega stroja in povezana oprema, ki omogoča energetske prihranke.

(a) „zrak–zemlja“;

(b) „zrak–zrak“ ali sistem kontrolirane mehanske ventilacije (CMV) na dvojni tok.

Samoizgradnja ne spada med upravičene naložbe. Vendar prosilec pomoči lahko sam opravi potrebna dela, pri čemer so pri izračunu osnove pomoči upoštevani izključno stroški za material in opremo.

Pomoč je namenjena izključno:

gospodarstvom, ki niso večja od SMP, kot so določena v pravu EU (glej Prilogo I k Uredbi Komisije (ES) št. 800/2008 z dne 6. avgusta 2008, UL L 214, 9.8.2008),

kmetijskim gospodarstvom, ki so podjetja, dejavna na področju primarne proizvodnje kmetijskih proizvodov,

kmetijskim gospodarstvom, ki niso podjetja v težavah v smislu smernic Skupnosti o državnih pomočeh za reševanje in prestrukturiranje podjetij v težavah (UL C 244, 1.10.2004).

Zadevni gospodarski sektorji: Vsa kmetijska gospodarstva, ki opravljajo svojo dejavnost na ozemlju departmaja Moselle.

Naziv in naslov organa, ki dodeli pomoč:

Monsieur le président du Conseil général de la Moselle Direction de l'environnement et de l'aménagement du territoire Division de l'environnement et de l'espace rural (SAEN) Hôtel du département 1 rue du Pont Moreau BP 11096 57036 Metz Cedex 1 FRANCE

Spletni naslov: http://www.cg57.fr/SiteCollectionDocuments/LaMoselleEtVous/Agriculture/FichesUE/developpement_utilisation_energies_renouvelables.pdf

Drugi podatki: Stopnja pomoči se po potrebi zniža do zneska prispevka ostalih javnih financerjev.

Pomoč je omejena na kmete, ki v preteklih petih letih niso prejemali podobne pomoči, pri čemer so izjema kmetje, ki so poravnali pretekle zadeve.

Št. pomoči: XA 168/10

Država članica: Francija

Regija: département des Hautes-Pyrénées

Naziv sheme pomoči ali ime podjetja, ki prejme individualno pomoč: aides du département des Hautes-Pyrénées en faveur de la lutte contre les maladies des animaux.

Pravna podlaga: Articles L 1511 et suivants du code général des collectivités territoriales

Délibération du Conseil général des Hautes-Pyrénées

Načrtovani letni izdatki po shemi ali skupni znesek individualne pomoči, dodeljene podjetju: 142 000 EUR

Največja intenzivnost pomoči: 100 % glede na zgornje meje iz člena 10 Uredbe Komisije (ES) št. 1857/2006.

Datum začetka izvajanja: Od dneva objave številke vpisa zahtevka za izvzetje na spletni strani Generalnega direktorata Komisije za kmetijstvo in razvoj podeželja.

Trajanje sheme ali individualne pomoči: Do 31. decembra 2013.

Cilj pomoči: Pomoč je v skladu s členom 10 Uredbe Komisije (ES) št. 1857/2006. Namenjena je varovanju javnega zdravja z izboljšanjem zdravja živine v skladu s cilji epidemiološkega nadzora in načrti za preprečevanje živalskih bolezni v Franciji.

V zadevnem goratem departmaju, Hautes-Pyrénées, za katerega so značilne poletne migracije čred, je treba zagotoviti posebno zdravstveno zaščito teh živali. Ta se bo zagotovila tako, da bo generalni svet prevzel del naslednjih stroškov:

stroškov vzorčenja in opravljanja analiz v okviru testiranj za odkrivanje prisotnost bruceloze pri govedu, ovcah in kozah s posebnim poudarkom na migracijskih živalih (10 do 50 % stroškov vzorčenja in analiz),

stroškov opravljanja analiz v okviru testiranj za odkrivanje infekcioznega bovinega rinotraheitisa (IBR) pri vnosu živali (100 % stroškov analiz),

stroškov genotipizacije ovnov v okviru testiranj za odkrivanje transmisivne spongiformne encefalopatije (TSE) ali praskavca z namenom odstranitve občutljivih živali (100 % stroškov genotipizacije),

stroškov cepljenja proti influenci konj za živali, ki sodelujejo na shodih (100 % veterinarskih stroškov).

Pomoč je omejena izključno za živalske bolezni, navedene v Sklepu Sveta z dne 25. maja 2009 o odhodkih na področju veterine (ki je nadomestil Odločbo Sveta 90/424/EGS z dne 26. junija 1990).

Kmetje ne bodo prejeli nobene neposredne pomoči. Koristili bodo lahko zgoraj omenjene storitve, ki jih bo subvencioniral generalni svet. Te storitve bodo zagotavljali veterinarji, laboratoriji za izvajanje analiz in združenje „Groupement de Défense Sanitaire“.

Najvišji znesek upravičenih stroškov je treba zmanjšati za:

kakršen koli znesek, prejet iz sistemov zavarovanj, in

stroške, ki jih ni povzročila bolezen in bi tudi sicer nastali.

Pomoč je namenjena izključno:

kmetijskim gospodarstvom, ki niso večja od MSP, kot jih določa pravo Skupnosti (glej Prilogo I k Uredbi Komisije (ES) št. 800/2008 z dne 6. avgusta 2008, UL L 214, 9.8.2008),

kmetijskim gospodarstvom, ki so podjetja, dejavna na področju primarne proizvodnje kmetijskih proizvodov,

kmetijskim gospodarstvom, ki niso podjetja v težavah v smislu smernic Skupnosti o državnih pomočeh za reševanje in prestrukturiranje gospodarskih družb v težavah (UL C 244, 1.10.2004).

Zadevni gospodarski sektorji: Govedoreja, ovčjereja, kozjereja in reja konj.

Naziv in naslov organa, ki dodeli pomoč:

Conseil général des Hautes-Pyrénées 6 rue Gaston Manent 65000 TARBES FRANCE

Spletni naslov: CG65 — Aides agricoles

Drugi podatki: —

Št. pomoči: SA.32128 (2010/XA)

Država članica: Zvezna republika Nemčija

Regija: Brandenburg

Naziv sheme pomoči ali ime podjetja, ki prejme individualno pomoč: Gewährung von Beihilfen und sonstigen Leistungen durch die Tierseuchenkasse des Landes Brandenburg nach Artikel 10 der Verordnung (EG) Nr. 1857/2006

Pravna podlaga: § 71 Tierseuchengesetz der Bundesrepublik Deutschland

§ 8 des Gesetz zur Ausführung des Tierseuchengesetzes des Landes Brandenburg (AGTierSGBbg)

Erlass des Ministeriums für Umwelt, Gesundheit und Verbraucherschutz zur Gewährung von Beihilfen für Maßnahmen zur Tierseuchenverhütung und -bekämpfung sowie zur Verbesserung der Tiergesundheit

Načrtovani letni izdatki po shemi ali skupni znesek individualne pomoči, dodeljene podjetju: Celoten znesek letne pomoči je 4,2 milijona EUR. Znesek se financira iz zveznih virov in prispevkov, ki jih v sklad za bolezni živali (Tierseuchenkasse) plačujejo lastniki živine v obliki davku podobne dajatve, v skladu z Odločbo Komisije NN 23/97 z dne 31. oktobra 2000, s katero je pomoč odobrena.

Največja intenzivnost pomoči: Do 100 %

Datum začetka izvajanja: Od 1. januarja 2011.

Trajanje sheme ali individualne pomoči: Do 31. decembra 2013.

Cilj pomoči: Člen 10(1) in (2) Uredbe (ES) št. 1857/2006:

pomoč za boj proti boleznim živali,

pomoč v primeru škode zaradi izgube živine, ki je posledica nalezljivih bolezni,

pomoč za ukrepe preprečevanja, prepoznavanja in zatiranja bolezni živali,

pomoč v obliki plačila stroškov laboratorijskih testov za prepoznavanje bolezni živali.

Zadevni gospodarski sektorji: Kmetijstvo; živinorejski sektor

Naziv in naslov organa, ki dodeli pomoč:

Landesamt für Umwelt Gesundheit und Verbraucherschutz Tierseuchenkasse Brandenburg Groß Gaglow Am Seegraben 18 03051 Cottbus DEUTSCHLAND E-naslov: info@tsk-BB.de

Spletni naslov:

— Tierseuchengesetz http://www.bgblportal.de/BGBL/bgbl1f/bgbl104s1260.pdf

— Ausführungsgesetz zum Tierseuchengesetz des Landes Brandenburg (AGTierSGBbg) http://www.bravors.brandenburg.de/sixcms/detail.php?gsid=land_bb_bravors_01.c.23595.de

— Erlass des Ministeriums für Umwelt, Gesundheit und Verbraucherschutz zur Gewährung von Beihilfen für Maßnahmen zur Tierseuchenverhütung und -bekämpfung sowie zur Verbesserung der Tiergesundheit (Veröffentlichung im Amtsblatt des Landes Brandenburg) http://www.mugv.brandenburg.de/v/lbsvet/TEILA/A1_2_2_1.PDF

Drugi podatki: —